CELEX: 32020R1418
Language: bg
Date: 2020-10-06 00:00:00
Title: Регламент за изпълнение (ЕС) 2020/1418 на Комисията от 6 октомври 2020 година за разрешаване на употребата на осапунен паприка екстракт (Capsicum annuum) (капсантин) като фуражна добавка при пилета за угояване, домашни птици с по-малко стопанско значение, отглеждани за угояване, кокошки носачки и домашни птици с по-малко стопанско значение, отглеждани за носачки (текст от значение за ЕИП)

8.10.2020   
               
               
                  BG
               
               
                  Официален вестник на Европейския съюз
               
               
                  L 326/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1418 НА КОМИСИЯТА
         от 6 октомври 2020 година
         за разрешаване на употребата на осапунен паприка екстракт (Capsicum annuum) (капсантин) като фуражна добавка при пилета за угояване, домашни птици с по-малко стопанско значение, отглеждани за угояване, кокошки носачки и домашни птици с по-малко стопанско значение, отглеждани за носачки
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10, параграф 2 от Регламент (ЕО) № 1831/2003 се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
                  
               
                     (2)
                  
                  
                     В съответствие с Директива 70/524/ЕИО бе разрешена безсрочната употреба на осапунен паприка екстракт (Capsicum annuum) (капсантин) като фуражна добавка за домашни птици, принадлежаща към групата „оцветители, включително пигменти“, позиция „Каротеноиди и ксантофили“. Посочената добавка беше вписана в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.
                  
               
                     (3)
                  
                  
                     В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на осапунен паприка екстракт (Capsicum annuum) (капсантин) като фуражна добавка за пилета за угояване, домашни птици с по-малко стопанско значение, отглеждани за угояване, кокошки носачки и домашни птици с по-малко стопанско значение, отглеждани за носачки. Заявителят поиска добавката да се класифицира в категорията „сензорни добавки“ и във функционалната група „оцветители: ii) вещества, които, когато са използвани за хранене на животните, добавят цветове към храните от животински произход“. Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (4)
                  
                  
                     В становището си от 29 януари 2020 г. (3) Европейският орган за безопасност на храните („Органът“) заключи, че при предложените условия на употреба осапуненият паприка екстракт (Capsicum annuum) не се отразява неблагоприятно върху здравето на животните и безопасността на потребителите, нито върху околната среда. Той заяви че заключението относно безопасността на осапунения паприка екстракт (Capsicum annuum) (капсантин) за пилета, отглеждани за угояване и за кокошки носачки, може да се приложи и за видовете домашни птици с по-малко стопанско значение, отглеждани за угояване и за носачки. Той също така стигна до заключението че активното вещество е вискозна паста, така че операторите няма да бъдат изложени на активното вещество чрез вдишване. Заявителят признава, че активното вещество може да дразни кожата и очите. Поради това Комисията счита, че следва да се вземат подходящи предпазни мерки, за да се предотврати неблагоприятното въздействие върху здравето на човека, по-специално що се отнася до потребителите на добавките, включително употребата на добавките под формата на препарат, при която не може да се изключи токсичност при вдишване, дразнене на кожата и очите или сенсибилизация на кожата. В допълнение Органът заключи че добавката е ефикасна поради потенциала ѝ да пигментира кожата на бройлерите и яйчния жълтък. Това заключение се прилага и за видовете домашни птици с по-малко стопанско значение, отглеждани за угояване и за носачки. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория на Европейския съюза, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от осапунен паприка екстракт (Capsicum annuum) (капсантин) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Тъй като няма съображения във връзка с безопасността, които да налагат незабавното прилагане на измененията в условията на разрешението за разглежданите вещества, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посоченото в приложението вещество, което принадлежи към категория „сензорни добавки“ и функционална група „оцветители: ii) вещества, които, когато са използвани за хранене на животните, добавят цветове към храните от животински произход“, като фуражна добавка при храненето на животните, при спазване на условията, определени в същото приложение.
         
         
            Член 2
            
               1.   Посоченото в приложението вещество и съдържащите го премикси, които са произведени и етикетирани преди 27 април 2021 г. в съответствие с правилата, приложими преди 27 октомври 2020 г., могат да продължат да се пускат на пазара и да се употребяват до изчерпване на складовите наличности.
            
            
               2.   Комбинираните фуражи и фуражните суровини, които съдържат посоченото в приложението вещество и са произведени и етикетирани преди 27 октомври 2021 г. в съответствие с правилата, приложими преди 27 октомври 2020 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
            
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
         
            (3)  EFSA Journal (Бюлетин на ЕОБХ), 2020;18(2):6023
      
      
         
            ПРИЛОЖЕНИЕ
            
                        
                           Идентификационен номер на добавката
                        
                     
                     
                        
                           Добавка
                        
                     
                     
                        
                           Състав, химична формула, описание, метод за анализ
                        
                     
                     
                        
                           Вид или категория на животните
                        
                     
                     
                        
                           Максимална възраст
                        
                     
                     
                        
                           Минимално съдържание
                        
                     
                     
                        
                           Максимално съдържание
                        
                     
                     
                        
                           Други разпоредби
                        
                     
                     
                        
                           Срок на валидност на разрешението
                        
                     
                  
                        
                           общо mg каротеноиди в активното вещество на kg пълноценен фураж със съдържание на влага 12 %
                        
                     
                  
                        
                           Категория: „сензорни добавки“. Функционална група: „оцветители“. ii) вещества, които, когато са използвани за хранене на животните, добавят цветове към храните от животински произход
                        
                     
                  
                        2a160c
                     
                     
                        Осапунен паприка екстракт (капсантин)
                     
                     
                        
                           Състав на добавката:
                        
                        Осапунен екстракт от изсушени плодове на Capsicum annuum L., богати на капсантин.
                        Бензен ≤ 2 mg/kg
                        Хексан ≤ 130 mg/kg
                        Капсантин ≤ 250 mg/kg
                     
                     
                        Пилета за угояване
                     
                     
                        -
                     
                     
                        -
                     
                     
                        40
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Върху етикета на добавката и на премикса се посочва общото съдържание на каротеноиди
                                 
                              
                                    3.
                                 
                                 
                                    Осапуненият паприка екстракт (капсантин) се пуска на пазара и се използва като добавка, състояща се от препарат.
                                 
                              
                                    4.
                                 
                                 
                                    Сместа от осапунен паприка екстракт (капсантин) и други разрешени каротеноиди и/или ксантофили не може да надвишава общо съдържание на каротеноиди и/или ксантофили от 80 mg/kg пълноценен фураж.
                                 
                              
                                    5.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително средства за предпазване на очите и на кожата.
                                 
                              
                     
                        27.10.2030 г.
                     
                  
                        Домашни птици с по-малко стопанско значение, за угояване
                     
                     
                        -
                     
                     
                        -
                     
                     
                        40
                     
                  
                        Кокошки носачки
                     
                     
                        -
                     
                     
                        -
                     
                     
                        40
                     
                  
                        
                           Характеристика на активното вещество:
                        
                        Осапунен екстракт от изсушени плодове на C. annuum L.
                        Общо съдържание на каротеноиди: 25–90 g/kg
                        Капсантин ≥ 35 % от общо каротеноиди.
                        CAS № на капсантин: 465-42-9
                        EINECS № на капсантин: 207-364-1
                        Вискозна паста
                     
                     
                        Домашни птици с по-малко стопанско значение, отглеждани за носачки.
                     
                     
                        -
                     
                     
                        -
                     
                     
                        40
                     
                  
                        
                           Метод за анализ
                            (1)
                        
                        За определянето на капсантин във фуражната добавка, премиксите и фуражите:
                        
                                    —
                                 
                                 
                                    Високоефективна течна хроматография с видима детекция (HPLC-Vis)
                                    За определянето на общото количество каротеноиди и ксантофили във фуражната добавка:
                                 
                              
                                    —
                                 
                                 
                                    Регламент (ЕС) № 231/2012 на Комисията, който се позовава на монографията на ФАО/СЕКХД „Паприка
                                    екстракт“, монография № 5 (2008 г.), комбинирано резюме на спецификациите на добавките в храните
                                    За определянето на общо каротеноиди и ксантофили в премиксите и във фуражите:
                                 
                              
                                    —
                                 
                                 
                                    Течна хроматография с видима детекция (LC-Vis) — официален метод на AOAC
                                    970.64
                                 
                              
                  
               (1)  Подробна информация за методите за анализ може да бъде намерена на интернет адреса на референтната лаборатория за фуражни добавки: https://ec.europa.eu/jrc/en/eurl/feed-additives/evaluation-reports